Margaret Mahy

Margaret Mahy (født 21. mars 1936 i Whakatane, død 23. juli 2012 i Christchurch) var en barnebokforfatter fra New Zealand.

Hun ble utdannet ved Auckland University College og New Zealand Library School, og arbeidet lenge som bibliotekar parallelt med forfatterskapet. Hun skrev først for The New Zealand School Journal fra 1961, og debuterte som forfatter i 1969 med A Lion in the Meadow. Selvbiografien Notes of a bag lady utkom i 2003. I presentasjon av henne i tidsskriftet Bookbird fremheves blant annet at «Many of Mahy's novels centre around difficult reunions and awkward combinations of different relationships within a family» og at «In story after story, from picturebook to early reader to young adult novel, Mahy represents narrative as extraordinary powerful, and in ways that can be dangerous as well as empowering». 

Hun mottok Carnegie Medal 1982 for The Haunting (Barneys spøkelse) og 1984 for The Changeover (Forvandlingen). Hun mottok H.C. Andersen-medaljen,  den «lille nobelprisen», i 2006, Prime Minister's Literary Awards 2005, og var innehaver av Order of New Zealand og æresdoktor ved University of Waikato.

På norsk finnes barnebøkene Barneys spøkelse, Forvandlingen, Mannen som hadde en sjørøvermamma, Gutten som fikk følge hjem, Den store sjørøver-jubalong-festen (med tegninger av Quentin Blake), En dør i luften og andre fortellinger og Sju kinesiske brødre.

Referanser

Eksterne lenker 
 
 

Newzealendere
Newzealandske forfattere
Bibliotekarer
Order of New Zealand
Barnebokforfattere
Personer fra Bay of Plenty Region
Carnegie Medal in Literature